## Odluka o davanju suglasnosti trgovačkom društvuT-Mobile Hrvatska d.o.o. na Standardnu ponudu me­đu­sob­nog povezivanja

### NN 53/2005 (25.4.2005.), Odluka o davanju suglasnosti trgovačkom društvuT-Mobile Hrvatska d.o.o. na Standardnu ponudu me­đu­sob­nog povezivanja

# HRVATSKA AGENCIJA ZA TELEKOMUNIKACIJE

**1014**

Na
temelju članka 12. stavka 1. točke 5. i članka 12. stavka 3. Zakona o
telekomunikacijama (»Narodne novine« br. 122/03,
158/03 i 60/04) (dalje u tekstu: Zakon), te članka 6. stavka 7. Pravilnika o pristupu
mreži i međusobnom povezivanju (»Narodne novine« 185/03) (dalje u tekstu:
Pravilnik), u postupku izdavanja suglasnosti trgovačkom društvu T-Mobile Hrvatska d.o.o., Zagreb, Ulica grada Vukovara 23, na
»Standardnu ponudu međusobnog povezivanja T-Mobile
Hrvatska d.o.o. za operatore s koncesijom ili dozvolom za pružanje javnih
govornih usluga u nepokretnim ili pokretnim telekomunikacijskim mrežama u
Republici Hrvatskoj« od 18. 3. 2005., Vijeće Hrvatske agencije za
telekomunikacije (dalje u tekstu: Vijeće Agencije) je na sjednici održanoj 24.
ožujka 2005.  donijelo

## ODLUKU

1.
Daje se suglasnost trgovačkom društvu T-Mobile
Hrvatska d.o.o., Zagreb, Ulica grada Vukovara 23, na Standardnu ponudu
međusobnog povezivanja T-Mobile Hrvatska d.o.o. za
operatore s koncesijom ili dozvolom za pružanje javnih govornih usluga u
nepokretnim ili pokretnim telekomunikacijskim mrežama u Republici Hrvatskoj od
18. ožujka 2005., koja je sastavni dio ove Odluke.

2.
Ova Odluka stupa na snagu danom donošenja i vrijedi do 1. listopada 2005.

3.
Ova će se Odluka objaviti u »Narodnim novinama«.
if !supportLineBreakNewLine
endif

```
Obrazloženje

if !supportLineBreakNewLine

endif
```

Na
temelju članka 56. stavka 3. Zakona, a na zahtjev Hrvatske agencije za
telekomunikacije za dostavom standardne ponude međusobnog povezivanja, T-Mobile Hrvatska d.o.o, Zagreb, Ulica grada Vukovara 23 je
dana 22. rujna 2004. g. izradio Standardnu ponudu i dostavio ju Agenciji radi
izdavanja suglasnosti. Vijeće Agencije je analiziralo Standardnu ponudu T-Mobile Hrvatska d.o.o. od 22. rujna 2004.g., te je utvrdilo
da ona nije izrađena u skladu s člankom 59. stavkom 1. Zakona. Također,
analizom navedene Standardne ponude utvrđeno je da nije u skladu s odredbama
Pravilnika o pristupu mreži i međusobnom povezivanju, te se kao takva nije
mogla prihvatiti, već je vraćena radi usklađivanja. T-Mobile
Hrvatska d.o.o. je 18. ožujka 2005. g. izradio ispravljenu Standardnu ponudu,
koju je Vijeće Agencije analiziralo u ovom predmetu.

Provedenom
analizom utvrđeno je da Standardna ponuda ispunjava uvjete određene Pravilnikom
o pristupu mreži i međusobnom povezivanju i to po sljedećim komponentama:
opisana je usluga za međusobno povezivanje završavanja poziva (call termination), te mogućnost
ugovaranja dodatnih telekomunikacijskih usluga na komercijalnoj osnovi;
definirani su uvjeti plaćanja, uključujući i postupke za izdavanje računa i
razmjenu podataka na temelju kojih se izdaje račun, kao i financijske
garancije; definirane su točke za međusobno povezivanje kako za promet tako i
za signalizaciju; definirani su uvjeti planiranja obujma telekomunikacijskog
prometa; definirani su uvjeti planiranja obujma signalizacijskog prometa;
definirane su tehničke norme za međusobno povezivanje, uključujući odrednice
kao što je opis i karakteristike sučelja; definirani su uvjeti ispitivanja
sposobnosti međusobnog povezivanja, uključujući vrste testiranja, vrste opreme
za testiranje, protokola koji se moraju poštivati prilikom testiranja, te
rokovi u kojima se testiranje mora izvršiti; definirane su mjere za
usklađivanje s osnovnim (bitnim) uvjetima, a koji se odnose na sigurnost rada
sustava, održavanje cjelovitosti mreže, sposobnosti međusobnog funkcioniranja
te zaštite podataka; određena su prava intelektualnog vlasništva; određena je
odgovornost te ograničenja, kao i naknada štete; definirani su pojmovi, kratice,
uvodne i opće odredbe kao i način podnošenja zahtjeva; određene su cijene
međusobnog povezivanja usluga definiranih ovom Standardnom ponudom, te
mogućnost njihovih promjenama tijekom vremena; utvrđeni su postupci u slučaju
promjena u telekomunikacijskoj mreži ili u slučaju novoponuđenih
ili izmijenjenih telekomunikacijskih usluga uključujući odrednice kao što su
obveze planiranja i predviđanja promjena te proširenje ponude međusobnog
povezivanja; utvrđene su mjere zajedničke uporabe izgrađene telekomunikacijske
infrastrukture, postupci za određivanje dostupnog kapaciteta, postupci za
dodjelu kapaciteta operatorima koji su podnijeli zahtjev, cijene i način
određivanja troškova, pružanje dodatnih usluga i određivanje njihovih cijena,
pristup osoblja za održavanje zajedničkom dijelu infrastrukture, i slično;
određen je način upravljanja telekomunikacijskim prometom i telekomunikacijskom
mrežom te odgovorna ugovorna strana kao i postupci mjerenja i izvješćivanja;
određeni su parametri kakvoće usluga međusobnog povezivanja u skladu s
međunarodnim normama za kakvoću usluge; postavljeni su kriteriji tajnosti, tj. povjerljivosti i poslovne tajne.

Usporedba
cijena međusobnog povezivanja s referentnim vrijednostima zemalja Europe,
pokazala je da su cijena usluga međusobnog povezivanja među nižima u Europi.

Vijeće
Agencije je temeljem članka 6. stavka 7. Pravilnika o pristupu mreži i
međusobnom povezivanju a prema svom Poslovniku, donijelo Odluku kako je
navedeno u točki 1. dispozitiva. Odluka je donesena na razdoblje do 1.
listopada 2005. iz razloga promjene načina određivanja cijena, te se T-Mobile Hrvatska d.o.o. obvezuje pravovremeno podnijeti
zahtjev za izdavanje suglasnosti na novu Standardnu ponudu usklađenu s
troškovnim modelom određivanja cijena prema modelu koji će odrediti Agencija.

Na
temelju članka 56. st. 4. Zakona o telekomunikacijama, članka 6. st. 8. i
članka 12. st. 1. Pravilnika o pristupu mreži i međusobnom povezivanju, ova
Odluka će se objaviti u »Narodnim novinama«.

UPUTA
O PRAVNOM LIJEKU

Protiv
ove Odluke žalba nije dopuštena, ali se može pokrenuti upravni spor kod
Upravnog suda Republike Hrvatske u roku od 30 dana od dana primitka.

Klasa:
344-01/05-01/59

Urbroj: 376-05-03

Zagreb,
24. ožujka 2005.

Predsjednik

Vijeća Hrvatske agencije zatelekomunikacije

**Gašper** **Gaćina, dipl. ing. el**., v. r.

**STANDARDNA PONUDA MEĐUSOBNOG POVEZIVANJA T-MOBILE HRVATSKA
D.O.O.**

ZA OPERATORE S
KONCESIJOM ILI DOZVOLOM ZA PRUŽANJE JAVNIH GOVORNIH USLUGA U NEPOKRETNIM ILI
POKRETNIM TELEKOMUNIKACIJSKIM MREŽAMA U REPUBLICI HRVATSKOJ

1. OPĆE ODREDBE

***1.1. Svrha i okvir RIO-a***

Standardna
ponuda međusobnog povezivanja T-Mobile Hrvatska
d.o.o. (u daljnjem tekstu: RIO) je izrađena kako bi se naglasili uvjeti i
načela međusobnog povezivanja koje T-Mobile Hrvatska
d.o.o. (u daljnjem tekstu: T-Mobile) nudi Operatoru
za međusobno povezivanje.

T-Mobile će dati RIO samo na zahtjev Operatora za međusobno
povezivanje koji su od strane Nadležnog regulatornog tijela ovlašteni za
pružanje javnih govornih usluga u javnim nepokretnim ili pokretnim mrežama na
teritoriju Republike Hrvatske, sukladno važećim propisima Republike Hrvatske.

RIO
objavljuje Nadležno regulatorno tijelo, neovisno o podnesenim zahtjevima za
međusobno povezivanje koje je postavio Operator za međusobno povezivanje.

Dostupnost
međusobnog povezivanja opisane ovim RIO-m ovisi o specifičnim ovlastima
Operatora za međusobno povezivanje koje mu je izdalo Nadležno regulatorno
tijelo radi pružanja svojih usluga koristeći međusobno povezivanje s T-Mobile-om kao što je definirano u ovom RIO-u.

Također,
T-Mobile može zatražiti od Operatora za međusobno
povezivanje da osigura jednu od financijskih garancija u iznosu koji ovisi o
vrsti međusobnog povezivanja koju pruža T-Mobile.

Svrha
financijskih garancija je da jamče plaćanje od strane Operatora za međusobno
povezivanje troškova generiranih pružanjem međusobnog povezivanja u određenom
razumnom roku i na osnovi predviđenih troškova, što će biti definirano i
opisano u Ugovoru o međusobnom povezivanju prije potpisivanja.

T-Mobile RIO će biti osnova na kojoj će se sklopiti Ugovor o
međusobnom povezivanju (u daljnjem tekstu: Ugovor) između T-Mobile
i Operatora za međusobno povezivanje (u daljnjem tekstu: Strana ili zajedno
Strane).

Svi
upiti i zahtjevi vezani uz RIO mogu se uputiti pisanim putem na sljedeću
adresu:

T-Mobile Hrvatska d.o.o.

Ulica
grada Vukovara 23

10000
Zagreb, Hrvatska.

***1.2. Definicije***

|  |  |
| --- | --- |
| ASR | ITU-T Preporuka E.425 definira da ASR predstavlja omjer između broja zauzeće koji rezultiraju signalom odgovora i ukupnog broja zauzeća. |
| CLI | osnovna informacija sadržana u signalizacijskom sustavu koji identificira stranu koja poziva. |
| CLIP | omogućava prikaz broja strane koja poziva na telefonu strane koju se poziva. |
| CLIR | pruža mogućnost da strana koja poziva spriječi prikaz svog broja pozivanoj strani. |
| Točka raz­graničenja | Točka razgraničenja je fizička točka na Vodu za međusobno povezivanje na kojoj su obje mreže međusobno povezane i kao takve predstavljaju granicu između područja odgovornosti T-Mobile-a i Operatora za međusobno povezivanje. |
| Interna sekcija | Sastoji se od priključka komutacijskog sustava koji ima gateway funkcionalnost, unutrašnjih vodova i uređaja koji zaključuju mrežu. |
| Međusobno povezivanje | Pristup mreži kojom se postiže fizičko i logičko povezivanje telekomunikacijskih mreža u svrhu pružanja izravne i neizravne komunikacije korisnicima povezanim na različite mreže. |
| Nadležno regulatorno tijelo | Hrvatska agencija za telekomunikacije kao nacionalno regulatorno tijelo za izvršavanje regulatornih i ostalih zadataka i nadležnosti određenih Zakonom o telekomunikacijama. |
| Operator za međusobno povezivanje | Operator koji je, sukladno Zakonu o telekomunikacijama, obavezan ponuditi, tj. ima pravo zatražiti međusobno povezivanje između vlastite telekomunikacijske mreže i telekomunikacijske mreže drugog operatora. |
| Pristupne točke | Fizičko sučelje unutar T-Mobile mreže na koje se Vodovi za međusobno povezivanje mogu povezati. |
| Ugovor o međusobnom povezivanju | Ugovor sklopljen između T-Mobile i Operatora za međusobno povezivanje koji opisuje posebice tehničke uvjete, operativne uvjete, naplatu, planiranje i financijske uvjete za Međusobno povezivanje između T-Mobile i Operatora za međusobno povezivanje i omogućavanje Međusobnog povezivanja između T-Mobile mreže i Operatora za međusobno povezivanje. |
| Vod za međusobno povezivanje | Vod između T-Mobile Pristupne točke i Pristupne točke Operatora za međusobno povezivanje. Taj vod može biti jednosmjeran ili dvosmjeran, zavisno od zahtjeva prometa Operatora za međusobno povezivanje te može uključivati interne sekcije sukladno potrebi. |

***1.3. Popis kratica***

U
ovom RIO-u se koriste sljedeće kratice:

|  |  |
| --- | --- |
| ASR | Answer-Seizure Ratio |
| CD | Call Data Records |
| CL | Calling Line Identification |
| CLI | Calling Line Identification Presentation |
| CLIR | Calling Line Identification Restriction |
| DDF | Digital Distributed Frame |
| ETS | ETSI Technical Standard |
| ETSI | European Telecommunications Standard Institute |
| GMSC | Gateway Mobile Switching Center |
| GSM | Global System for Mobile communications |
| ISDN | Integrated Services Digital Network |
| ISUP | ISDN User Part |
| ITU | International Telecommunications Union |
| ITU-T | International Telecommunications Union, Telecommunications  Standardization Bureau |
| MSC | Mobile Switching Center |
| MTP | Message Transfer Part |
| ODF | Optical Distribution Frame |
| OMC | Operation & Maintenance Center |
| PLMN | Public Land Mobile Network |
| SCCP | Signaling Connection Control Part |
| PDV | Porez na dodanu vrijednost |

2. OPSEG MEĐUSOBNOG
POVEZIVANJA

Kao
opseg međusobnog povezivanja prema svojoj mreži, T-Mobile
omogućava Operatoru za međusobno povezivanje terminiranje prometa generiranog u
mreži Operatora za međusobno povezivanje prema korisnicima usluga T-Mobile-a.

Telekomunikacijske
usluge pružene od strane Operatora za međusobno povezivanje i temeljene na međusobnom
povezivanju s T-Mobile mrežom će ovisiti o
sposobnosti signalizacijskih sustava svake mreže koji prenose potrebne podatke
između T-Mobile mreže i mreže Operatora za međusobno
povezivanje.

Osim
gore navedenog, Operator za međusobno povezivanje i T-Mobile
mogu se složiti o pružanju dodatnih telekomunikacijskih usluga koje nisu
uključene u ovom RIO-u, na osnovi međusobnog povezivanja koju pruža T-Mobile.

Obje
Strane će uvjete i načela pružanja dodatnih telekomunikacijskih usluga
pregovarati i definirati u Ugovoru o međusobnom povezivanju sklopljenom između
Operatora za međusobno povezivanje i T-Mobile-a.

Operator
za međusobno povezivanje može na zahtjev te nakon pot­pisivanja Izjave o povjerljivosti s T-Mobile-om
dobiti popis dodatnih telekomunikacijskih usluga dostupnih putem međusobnog
povezivanja koju pruža T-Mobile.

3. CIJENE ZA PROMET KOJI
SE GENERIRA IZ MREŽE OPERATORA ZA MEĐUSOBNO POVEZIVANJE I TERMINIRA U T-Mobile MREŽI

***3.1. Naknada za
terminiranje govornog prometa***

Operator
za međusobno povezivanje je obavezan platiti sljedeće cijene za govorni promet
generiran u mreži Operatora za međusobno povezivanje a koji terminira u T-Mobile mreži:

|  |  |
| --- | --- |
| Vrsta prometa | Terminal kn/min |
| T1 (terminalni promet generiran u mreži Operatora za međusobno povezivanje i terminiran u T-Mobile mreži) |  |
| 07 – 22 sati | 0,90 |
| 22 – 07 sati radnim danima, nedjeljom i državnim blagdanima | 0,45 |

***3.2. Ostale naknade***

Za
inicijalnu pripremu i upravljanje Pristupnom točkom te međusobno povezivanje
Pristupne točke T-Mobile-a s Pristupnom točkom
Operatora za međusobno povezivanje, Operator za međusobno povezivanje će
platiti naknadu koja može sadržavati sljedeće:

•
mjere poduzete u T-Mobile mreži za implementaciju
inicijalnog međusobnog povezivanja;

•
pružanje infrastrukture potrebne za implementaciju inicijalnog međusobnog
povezivanja;

•
uspostava registracije prometa u T-Mobile mreži;

•
postavljanje ruta;

•
dodatni troškovi za rad, održavanje i rješavanje grešaka interne sekcije;

•
funkcijski testovi (bez naknadnih testova),

Ukupan
iznos naknade temeljen na gore navedenim stavkama može iznositi do 300.000,00
kn.

Ako
tijekom obavljanja testova međusobnog povezivanja, nedostatno iskustvo u
testiranju ili nedostaci testne opreme Operatora za međusobno povezivanje
dovedu do dodatnih troškova za T-Mobile, tako nastali
dodatni troškovi će se fakturirati Operatoru za međusobno povezivanje.

Obveza
podmirivanja dodatnih troškova će biti ograničena na najviše 350.000,00 kn po
prekinutom testu međusobnog povezivanja.

Ako
slijedom tehničkih karakteristika opreme Operatora za međusobno povezivanje
moraju biti postavljeni dodatni uređaji od strane T-Mobile-a,
T-Mobile će isto sukladno tome naplatiti Operatoru za
međusobno povezivanje, uzimajući u obzir sve troškove vezane uz takvo
postavljanje.

Sve
naknade i troškovi iz ovog članka, koje će T-Mobile
ispostaviti Operatoru za međusobno povezivanje temeljit će se na stvarnim
troškovima, i bit će specificirani na fakturi.

Sve
cijene ovdje navedene su iskazane u kunama i lipama te ne uključuju PDV.

4. TEHNIČKA ARHITEKTURA
I TEHNIČKI ZAHTJEVI ZA MEĐUSOBNO POVEZIVANJES T-Mobile
MREŽOM

Operator
za međusobno povezivanje će surađivati u tehničkim pitanjima kako bi se
osigurala najbolja kakvoća i visoka dostupnost usluga krajnjim korisnicima obje
Strane kao i interoperabilnost tih usluga, na
obostranu korist.

***4.1. Tehnička
arhitektura Međusobnog povezivanja***

Međusobno
povezivanje između T-Mobile-a i Operatora za
međusobno povezivanje treba biti realizirana putem veze između dvije Pristupne
točke, jedne locirane u T-Mobile mreži i druge
locirane u mreži Operatora za međusobno povezivanje. Dvije Pristupne točke su
povezane putem Voda za međusobno povezivanje (vidi sliku 1). Vod za međusobno
povezivanje se sastoji od određenog broja E1 (2Mbps)
vodova. Trošak uspostavljanja i održavanja voda za međusobno povezivanje dijeli
se između T-Mobile-a i Operatora za međusobno
povezivanje, ovisno o količini prometa koja se tim vodom razmjenjuje.

![](dodatni/355747.gif)

*Slika 1*. Shema međusobnog povezivanja

Točka
razgraničenja je locirana na Vodu za međusobno povezivanje. To je fizička točka
na kojoj su obje mreže međusobno povezane i kao takva predstavlja granicu gdje
prestaje odgovornost T-Mobile-a. Njena lokacija može
varirati u zavisnosti od korištenog sučelja.

U
slučaju E1 sučelja, Točka razgraničenja je locirana
na Digital DistributedFrame (DDF), konektorima gdje završavaju prijenosni
sustavi.

U
slučaju zahtjeva za drugim sučeljem, T-Mobile može
dati E3 (34 Mbps) ili STM1 (155 Mbps) sučelje koje će
biti locirano na Optical Distribution
Frame (ODF), optički konektor na kojem terminira
optički »pig-tail« (vidi
sliku 2).

*![](dodatni/355748.gif)*

*Slika 2*. T-Mobile arhitektura međusobnog
povezivanja

***4.2. Pristupne točke T-Mobile-a***

U
svrhu međusobnog povezivanja, T-Mobile ima nekoliko
mogućih Pristupnih točaka.

Međusobno
povezivanje prema T-Mobile mreži je moguća samo na
Pristupnim točkama koje je definirao T-Mobile. Te
Pristupne točke su definirane sukladno specifičnostima topologije T-Mobile mreže i u potpunosti ih kontrolira T-Mobile.

U
T-Mobile mreži koristi se interna sekcija za
povezivanje Pristupne točke T-Mobile-a sa T-Mobile GMSC.

Sva
E1 sučelja od GMSC su povezana na DDF, koji je dio interne
sekcije i u vlasništvu je T-Mobile-a (vidi sliku 2).

T-Mobile i Operator za međusobno povezivanje će zajednički
proučiti Pristupne točke Operatora za međusobno povezivanje na kojima Operator
za međusobno povezivanje može povezati svoju mrežu radi identifikacije
tehničkih i ekonomskih izvedivosti.

*4.2.1. Pristupne točke za govorni promet*

Za
razmjenu podataka o govornom prometu, Međusobno povezivanje je moguće samo
korištenjem sljedećih pristupnih točki za govorni promet:

|  |  |  |
| --- | --- | --- |
| T-MZg1 | Zagreb | Draškovićeva 26, II. kat |
| T-MZg4 | Zagreb | Draškovićeva 26, II. kat |
| T-MRi5 | Rijeka | Petra Kobeka 15, III. kat |

T-MZg1 i T-MZg4 djeluju kao par
pristupnih točki za govorni promet za cijelu T-Mobile
mrežu i veza na njih je moguća samo u načinu rada podjele opterećenja (50% od
dolaznog govornog prometa mora biti usmjerene putem T-MZg1
i 50% prometa putem T-MZg4).

*4.2.2. Pristupne točke za signalizacijski promet*

Za
razmjenu signalizacijskog prometa (SCCP), Međusobno povezivanje je moguće samo
korištenjem sljedećih pristupnih točki za signalizacijski promet:

|  |  |  |
| --- | --- | --- |
| T-MZg1 | Zagreb | Draškovićeva 26, II. kat |
| T-MRi5 | Rijeka | Petra Kobeka 15, III. kat |
|  |  |  |

Veza
na T-MRi5 je podložna tehničkim, ekonomskim i
operativnim studijama izvedivosti koju će zajednički provoditi T-Mobile i Operator za međusobno povezivanje.

***4.3. Tehnički zahtjevi***

*4.3.1. Fizička sučelja*

Točka
razgraničenja je definirana kao granica između domena odgovornosti T-Mobile-a i Operatora za međusobno povezivanje.

Obično,
T-Mobile odgovornost počinje s muškim konektorom
DDF-a koji povezuje kraj voda sa opremom prijenosnog sustava u vlasništvu
davatelja usluge zakupa vodova ili Operatora za međusobno povezivanje.

U
slučaju da Operator za međusobno povezivanje koristi vlastite transmisijske
sustave, odgovornost T-Mobile-a završava s optičkim
SC konektorom na ODF na kojem terminira optički »pig-tail«.

*4.3.2. Električne karakteristike E1
sučelja*

Električne
karakteristike E1 sučelja moraju biti u skladu s
ITU-T Preporukom G.703.

Za
vezu opreme prijenosnog sustava i DDF-a, definiran je koaksijalni kabel s
impedancijom od 75 Ohma.

Zaštitni
sloj na kablu trebao bi biti uzemljen putem DDF-a.

*4.3.3. Električne karakteristike E3
sučelja*

Električne
karakteristike E3 sučelja moraju biti u skladu s
ITU-T Preporukom G.703/Slika 17.

Za
vezu opreme prijenosnog sustava i DDF-a, definiran je koaksijalni kabel sa
impedancijom od 75 Ohma.

Zaštitni
sloj na kablu trebao bi biti uzemljen putem DDF-a.

Maksimalno
gušenje između opreme davatelja usluge zakupa vodova ili opreme Operatora za
međusobno povezivanje i T-Mobile opreme ne bi smio
prelaziti 12 dB, mjereno na 17184 kHz.

Maksimalan
peak-to-peak jitter na izlaznom otvoru mora biti u skladu sa ITU-T
Preporukom G.823/5.1.

*4.3.4. Karakteristike STM1 sučelja*

Električne
karakteristike STM1 sučelja moraju biti u skladu s
ITU-T Preporukom G.703/Slike 22 i 23.

Za
vezu opreme prijenosnog sustava i DDF-a, definiran je koaksijalni kabel s
impedancijom od 75 Ohma.

Zaštitni
sloj na kablu trebao bi biti uzemljen putem DDF-a.

Maksimalno
gušenje između opreme davatelja usluge zakupa vodova ili opreme Operatora za
međusobno povezivanje i T-Mobile opreme ne bi smio
prelaziti 12,7 dB, mjereno na 78 MHz.

Maksimalan
peak-to-peak jitter na izlaznom otvoru mora biti u skladu s ITU-T
Preporukom G.825/5.1.

Karakteristike
optičkog STM1 sučelja, bilo S-1.1 ili L-1.2, optički
signal međusobnog povezivanja mora ispuniti zahtjevnu masku iz ITU-T Preporuke
G.957/Slika 2.

Minimalni
optički povratni gubici kabela S, uključujući bilo koji konektor, moraju biti u
skladu s ITU-T Preporukom G.957 (06/99).

Maksimalan
izlazni jitter će biti izmjeren sukladno ITU-T
Preporuci G.813 i zadovoljit će zahtjeve iz ITU-T Preporuke G.813/Tablica 6.

*4.3.5. Protokoli*

U
svrhu uspostave međusobnog povezivanja s Operatorom za međusobno povezivanje i
podrške prometa međusobnog povezivanja navedenog u Poglavlju 2, mora se
koristiti ITU-T signalizacijsko sučelje br. 7.

Osnovni
standardi za ovo sučelje su:

•
ISUP: ISUP verzija 2 (bijela knjiga): ITU-T preporuke Q.761 (1993), Q.762
(1993), Q.763 (1993), Q.764 (1993), Q.850 (1998) i ETSI GSM 09.12 »Primjena
ISUP verzije 2 za ISDN-PLMN (GSM) signalizacijsko sučelje«;

•
MTP: ITU-T preporuke Q.701 (1993), Q.702 (1998), Q.703 (1996), Q.704 (1996),
Q.705 (1993), Q.706 (03/1993), Q.707 (1998);

•
SCCP: ITU-T preporuke Q.711, Q.712, Q.713, Q. 714 i Q.716 (bijela knjiga).

Detaljne
tehničke specifikacije uključujući specifične izuzetke će biti definirani i
opisani u Ugovoru o međusobnom povezivanju.

*4.3.6. Odjeljivanje mreža*

Međusobno
povezivanje između T-Mobile mreže i mreže Operatora
za međusobno povezivanje se mora izvršiti korištenjem signalizacijske mreže s
mrežnim indikatorom namještenom na nat1 (NI=NAT1).

Unutar
mreže Operatora za međusobno povezivanje drugi mrežni indikator će biti
korišten radi uspostave mrežnog odjeljivanja signalizacijske razine.

*4.3.7. Opterećenje signalizacijske mreže*

Maksimalno
opterećenje signalizacijskog voda (definicija iz ETSI ETS 300 008, 6.1.1) po
jednom smjeru ne smije preći 0.2 Erlang-a tijekom
prometnog sata (prosječno).

*4.3.8. Sinkronizacija*

T-Mobile mreža je sinkronizirana u skladu s odgovarajućim
ITU-T Preporuke (G.811, G.812).

Kako
bi se osigurala prihvatljiva kakvoća Vodova za međusobno povezivanje, mreža
Operatora za međusobno povezivanje bi također trebala biti sinkronizirana u
skladu s navedenim ITU-T Preporukama.

***4.4. Testovi***

*4.4.1. Inicijalno Međusobno povezivanje*

Tijekom
inicijalnog Međusobnog povezivanja T-Mobile mreže i
mreže Operatora za međusobno povezivanje, procedure testova interoperabilnosti
će biti implementirane za svu tehničku opremu (vrsta sustava) koju je Operator
za međusobno povezivanje instalirao za korištenje na pristupnoj točki.

Svrha
testiranja je potvrditi da je tehnička oprema Operatora za međusobno
povezivanje međusobno povezana preko Voda za međusobno povezivanje u skladu s
dogovorenim specifikacijama međunarodno priznatih standarda, pomoću procedure interoperabilnih testova. T-Mobile i Operator za međusobno
povezivanje će u jednakoj mjeri biti uključeni u implementaciju testne
procedure.

*4.4.2. Modifikacije hardvera i softvera*

Testovi
interoperabilnosti će se provoditi u slučaju
značajnih modifikacija hardvera opreme pristupnih točki vezanih uz sučelje.

Posebice
uvođenje novih sustava koji još nisu testirani prilikom inicijalnog međusobnog
povezivanja mreža (različiti proizvođači, vrste sustava, verzija sustava)
zahtijeva potpunu implementaciju niže opisanih procedura.

Naknadni
testovi interoperabilnosti će se provoditi u slučaju
značajnih modifikacija softvera na opremi pristupnih točki koje će utjecati na
proces poziva, kontrolu dodatnih usluga ili bilježenje podataka o naplati, pod
uvjetom da se modifikacije odnose na sučelje.

Testovi
interoperabilnosti bi u osnovi trebali provjeriti da
nema oštećenja i da je funkcionalnost sučelja održana.

*4.4.3. Proširenje opsega međusobnog povezivanja*

Ako
se opseg međusobnog povezivanja dogovoren između T-Mobile
i Operatora za međusobno povezivanje treba proširiti uključivanjem novih
funkcionalnosti međusobnog povezivanja koje su važne za signalizaciju na
pristupnoj točki za signalizacijski promet, tada će testovi interoperabilnosti
biti provođeni za novu funkcionalnost međusobnog povezivanja.

*4.4.4. Testovi interoperabilnosti*

T-Mobile i Operator za međusobno povezivanje će zajednički
pregledati opremu za međusobno povezivanje radi usklađivanja s međunarodnim
preporukama i normama ITU-a i ETSI-ja. Trenutni popisi testova za
usklađenje/potvrđivanje i testiranje kompatibilnosti koje je definirao ITU će
sačinjavati osnovu za sve testove interoperabilnosti:

•
Message Transfer Part Level 2 (MTP L2): ITU T Preporuka
Q.781,

•
Message Transfer Part Level 3 (MTP L3): ITU T Preporuka
Q.782,

•
ISDN User Part, Basic Call (ISUP): ITU T
Preporuka Q.784.1,

•
ISDN User Part, Supplementary Services (ISUP):
ITU T Preporuka Q.788.

Računovodstveno
testiranje i CDR testiranje je također potrebno. Detaljan opis procedure
pripreme testova, izvještaj o usklađenosti testa, sustavni podaci potrebni za
izvršavanje testova, kriteriji izbora, plan implementacije testa, procedura
izvješćivanja o kvarovima će biti definirane i opisane u Ugovoru o međusobnom
povezivanju.

5. PLANIRANJE I
NARUČIVANJE MEĐUSOBNOG POVEZIVANJA

Operator
za međusobno povezivanje je odgovoran za dimenzioniranje, naručivanje, zaštitu
i plaćanje Voda za međusobno povezivanje potrebnog za spajanje na Pristupne
točke T-Mobilea i prijenos prometa Operatora za
međusobno povezivanje koji se terminira u T-Mobile
mreži.

Sukladno
tome T-Mobile nije odgovoran za neodgovarajuće
dimenzioniranje Voda za međusobno povezivanje i Operator za međusobno
povezivanje poduzima dimenzioniranje međusobnog povezivanja s projektnim ciljem
blokiranja od 1% tijekom prometnog sata.

Operator
za međusobno povezivanje će na godišnjoj osnovi predavati T-Mobile-u
planove proširenja infrastrukture. T-Mobile će
potvrditi planove najkasnije 2 tjedna po njihovom primitku.

Radi
počinjanja pregovaračkog procesa, Operator za međusobno povezivanje mora
predati T-Mobile-u sljedeće dokumente:

•
specifikaciju traženih funkcionalnosti,

•
p"'>•
popis operatora za međusobno povezivanje (hardver i softver) koju koja
je važna za definiranje parametara međusobnog povezivanja,

•
dokaz da je Nadležno regulatorno tijelo ovlastilo Operatora za međusobno
povezivanje za pružanje javnih govornih usluga u javnim nepokretnim ili
pokretnim mrežama na teritoriju Republike Hrvatske,

•
svaki drugi dokument koji bi T-Mobile mogao tražiti.

Nakon
što T-Mobile primi gore navedene dokumente, T-Mobile će obavijestiti Operatora za međusobno povezivanje o
njihovom primitku te će sukladno zajedničkom dogovoru započeti s pregovorima.

***5.1. Govorni promet***

Tri
mjeseca prije inicijalne uspostave međusobnog povezivanja Operator za međusobno
povezivanje će dostaviti predviđene podatke o prometu za početnu fazu kao i
plan razvoja za najmanje jednu godinu unaprijed. Predviđeni podaci o prometu će
iskazivati količinu prometa (u minutama po mjesecu) i teret prometa za glavni
prometni sat (u Erlanzima za svaki mjesec).

Podatke
o prometu koje T-Mobileu dostavlja Operator za
međusobno povezivanje, T-Mobile će čuvati u tajnosti,
te će biti korišteni samo u svrhu planiranja resursa T-Mobile
mreže potrebnih za upravljanje prometom međusobnog povezivanja s očekivanom
kakvoćom.

Uzimajući
u obzir T-Mobile tehničku arhitekturu međusobnog
povezivanja (Poglavlje 4) i podatke o predviđenom prometu koje je dao Operator
za međusobno povezivanje, obje Strane trebaju dogovoriti konačne podatke o
prometu.

Konačni
podaci o prometu će činiti osnovu za planiranje broja Pristupnih točaka.

Na
osnovi konačnih podataka o prometu T-Mobile i
Operator za međusobno povezivanje će dogovoriti količinu prometa posebno za
svaku Pristupnu točku. Kapacitet potreban za rukovanje dogovorenim prometom
proizlazi iz konačnih podataka o prometu.

Broj
potrebnih E1 vodova i tromjesečje u kojem će se
provesti naručivanje (ili prestanak ako je primjenjivo) će biti zajednički
dogovoreno.

Nakon
inicijalne uspostave međusobnog povezivanja T-Mobile
i Operator za međusobno povezivanje će razmijeniti predviđene podatke o prometu
svakih šest mjeseci (izraženo u minutama i Erlanzima),
za razdoblje od šest mjesecu unaprijed.

Detaljan
plan usmjeravanja prometa koji će pokrivati usmjeravanje prometa u slučaju
kvara, u slučaju preopterećenja i ostali specifični podaci o usmjeravanju
prometa će biti definirani i opisani u Ugovoru o međusobnom povezivanju.

***5.2. Signalizacijski
promet***

Za
planiranje signalizacijskog prometa primjenjuje se ista procedura kao što je
opisana za planiranje govornog prometa.

Predviđeni
podaci o signalizacijskom prometu će samo sadržavati opterećenost
signalizacijskog prometa tijekom glavnog prometnog sata (u Erlanzima
za svaki mjesec) kao što je opisano u ETSI ETS 300 008.

6. PARAMETRI KAKVOĆE

Za
terminiranje prometa u svojoj mreži, T-Mobile će
osigurati sljedeću kakvoću:

•
omjer blokiranih poziva tijekom glavnog prometnog sata ne prelazi 5% u T-Mobile mreži,

•
omjer neuspjelih poziva tijekom glavnog prometnog sata ne prelazi 5% u T-Mobile mreži.

T-Mobile
će uložiti napore da izbjegne preopterećenost prometa u T-Mobile
mreži ali zbog nepredvidivih okolnosti preopterećenje se može dogoditi u
određenim dijelovima T-Mobile mreže.

U
slučaju iznimnog porasta prometa, masovnog pozivanja, grešaka u opremi za
komutaciju i prijenos koje mogu smetati redovnom protoku prometa u T-Mobile mreži ili ugroziti očekivanu kakvoću, T-Mobile može biti prisiljen uključiti funkcije upravljanja
mrežnim prometom za kontrolu obima prometa poput code-blocking, call gaping i ostalo.

Takve
će se mjere kontrole prometa bez diskriminacije primjenjivati na promet T-Mobile-a i Operatora za međusobno povezivanje. T-Mobile i Operator za međusobno povezivanje će se međusobno
obavijestiti o strategijama korištenja kontrole mrežnog prometa u svrhu zaštite
svojih mreža.

U
slučaju da Operator za međusobno povezivanje ostvari veći promet od planiranog
i dogovorenog s T-Mobile-om, T-Mobile
ne može jamčiti gore navedenu kakvoću.

Kako
bi se kontrolirala kakvoća, T-Mobile i Operator za
međusobno povezivanje će mjeriti i razmijeniti ASR parametar (sukladno ITU-T
Preporuci E. 411). Praćenje drugih parametara kontrole kakvoće kao što je
opisano u ITU-T Preporuci E. 425 i ITU-T Preporuci E.437 se također može
dogovoriti.

Pozivi
generirani u mreži Operatora za međusobno povezivanje kvanje koji se ju na T-Mobile GMSC će općenito uključivati transfer CLI-ja. CLI
mora uvijek predstavljati točan broj vezan uz terminalnu mrežnu točku mreže
Operatora za međusobno povezivanje iz koje poziv potječe. Navedeni broj je broj
kojeg je dalo nadležno tijelo.

T-Mobile se obvezuje ulagati napore za transparentni prijenos
CLI-ja iz mreže Operatora za međusobno povezivanje do završne točke prometa.

Operator
za međusobno povezivanje mora poštivati sljedeća minimalna načela vezana uz
upotrebu CLI-ja, osim svih ostalih postojećih obaveza definiranih propisima.

Operator
za međusobno povezivanje se mora pridržavati, koliko je to tehnički moguće,
odgovarajućih ITU preporuka i Europskih smjernica za CLI koje je izdao European Telecommunications Platform-ETP (22. siječnja 1999).

Operator
za međusobno povezivanje mora osigurati tranzitnu dostavu CLI-ja iz ostalih
mreža ako ih one dostavljaju.

T-Mobile preferira korištenje ISUPv2
protokola, koji ima sposobnost transporta ostalih važnih parametara poput
Original Called Number i Redirecting Number.

7. UPRAVLJANJE I
ODRŽAVANJE

Ovo
Poglavlje opisuje T-Mobile organizaciju i procedure
koje se koriste u upravljanju i održavanju međusobnog povezivanja.

Sporazumi
o kakvoći (dostupnost, vrijeme rješavanja grešaka itd.)
nisu uključeni u ovo Poglavlje.

***7.1. Načini prijave***

*7.1.1. Središnji ured za prijavu*

T-Mobile ima središnji ured za prijavu koji je otvoren 24
sata dnevno, 7 dana u tjednu, radi obavljanja službene procedure priavljivanja. T-Mobile središnji
ured za prijavu je:

Središte
za upravljanje i održavanje (OMC) u Zagrebu.

T-Mobile središnji ured za prijavu može zadovoljiti sljedeće
zahtjeve:

•
Stalna dostupnost na istom telefonskom broju,

•
Potrebna stručnost u svim pitanjima vezanima uz rad telekomunikacijske mreže,

•
Odgovarajući pristup je dostupan decentraliziranim organizacijskim jedinicama,

•
Kontakti mogu u svako vrijeme izraditi ažurirano izvješće prilikom
procesuiranja tehničkog kvara.

Operator
za međusobno povezivanje će također odrediti središnji ured za prijavu s gore
opisanim karakteristikama koji će moći obavljati službenu proceduru
prijavljivanja.

*7.1.2. Obrazac prijave*

Obrazac
prijave će biti korišten za prijavu tehničkih kvarova (nepredvidljivih
događaja) i prijave bilo kakvih izmjena/prekida međusobnog povezivanja
(predvidljivi događaji).

T-Mobile koristi svoj obrazac prijave (Poglavlje 8.4.).
Operator za međusobno povezivanje će koristiti svoj obrazac prijave koji će
sadržavati najmanje sljedeće podatke:

•
kontakt osobu,

•
vrijeme početka kvara/prekida,

•
vrijeme izvješća (vrijeme pošiljatelja),

•
opis kvara/prekida,

•
broj kvara T-Mobile-a ili Operatora za međusobno
povezivanje,

•
identifikacija osobe koja izvješćuje osim ako je ta osoba ujedno i kontakt
osoba,

•
vrijeme primitka,

•
obavijest o privremenim izvješćima (status, poduzeta aktivnost, status važnosti
krajnjeg korisnika),

•
vrijeme prestanka kvara/prekida,

•
vrijeme zatvaranja izvješća (vrijeme primatelja),

•
obavijest o završnom izvješću.

***7.2. Procedura u slučaju
tehničkih kvarova***

*7.2.1. Službena prijava kvara*

U
slučaju tehničkih kvarova na Vodovima za međusobno povezivanje, službena
prijava kvarova će se obavljati isključivo preko središnjih ureda za prijavu.

U
početnoj fazi, prijava kvarova i njihov primitak će se obavljati putem pošte
i/ili faksa.

*7.2.2. Službena privremena izvješća*

Inicijalno
privremeno izvješće o tijeku procesuiranja kvara će biti poslano unutar 4 sata
od primitka prijave kvara. To privremeno izvješće će sadržavati sljedeće
podatke:

•
uzrok kvara,

•
aktivnost koja je poduzeta,

•
kada se očekuje završetak kvara i status važnosti krajnjeg korisnika.

Po
zahtjevu, središnji uredi za prijavu moraju biti u mogućnosti da u svakom
trenutku osigura brzu informaciju o statusu mjera rješavanja kvara.

*7.2.3. Službena potvrda prijave kvara*

Službena
potvrda prijave kvara će se obavljati isključivo kroz središnje urede za
izvješćivanje. T-Mobile i Operator za međusobno
povezivanje će provjeriti da li je kvar stvarno riješen te će prihvatiti ili
odbaciti potvrdu prijave kvara kako bude prikladno. Ova potvrda mora biti
napravljena tijekom sljedećeg radnog dana, najkasnije do 17 sati.

*7.2.4. Definicija vremena prijave kvara*

Službeno
vrijeme prijave kvara je definirano kao vrijeme kada odgovarajući središnji
ured za prijavu dostavlja prijavu kvara (faks ili e-mail protokol time-stamp).

*7.2.5. Definicija završetka prijave kvara*

Službeni
završetak prijave kvara je definiran kao vrijeme kada odgovarajući središnji
ured za prijavu primi potvrdu prijave kvara od druge Strane (faks ili email protokol time-stamp).

*7.2.6. Rješavanje kvara*

Radi
rješavanja kvara, može se uspostaviti izravan kontakt između odgovarajućih
stručnjaka T-Mobilea i Operatora za međusobno
povezivanje, izvan službenog načina prijavljivanja.

***7.3. Procedura u slučaju
promjena/prekida***

T-Mobile i Operator za međusobno povezivanje se obvezuju da
će se međusobno obavijestiti o svakoj planiranoj promjeni/prekidu u njihovim
mrežama koje će utjecati na mrežu druge Strane.

Izmjene/prekidi
bi se stoga trebao provesti radnim danima tijekom tzv.
prozora za održavanje između 00.00 i 05.00 sati ujutro.

Obavijest
o planiranim promjenama/prekidima će biti dana pisanim putem središnjim uredima
za prijavu obje Strane, koristeći obrazac prijave.

Sve
ostale relevantne procedure vezane uz izmjene/prekide će biti detaljno
definirane i opisane u Ugovoru o međusobnom povezivanju.

*7.3.1. Procedura eskalacije u slučaju kvarova*

Tijekom
procedure eskalacije T-Mobile pravi osnovnu razliku
između dviju grupa eskalacijskih slučajeva:

•
Slučaj A: Kvarovi koje jamče eskalaciju zbog opsega prekida.

•
Slučaj B: Kvarovi koje jamče eskalaciju zbog problema u procesu rukovanja.

Sljedeća
tablica daje pregled dva slučaja unutar okvira ovog RIO-a.

|  |  |  |
| --- | --- | --- |
|  | Slučaj A | Slučaj B |
| Kriterij eskalacije |width=156 valign=top style='width:117.0pt;border-top:none;border-left:
none;border-bottom:solid black 1.0pt;border-right:solid black 1.0pt;
mso-border-top-alt:solid black .5pt;mso-border-left-alt:solid black .5pt;
mso-border-alt:solid black .5pt;padding:4.0pt 4.0pt 4.0pt 4.0pt;height:3.0pt'>

očekuje se da prekid više od
50% od svih iskoristivih prometnih puteva sa drugom
Stranom potraje dulje od 2 sata.

 procesuiranje kvara relevantne za krajnje korisnike stane (ili će stati) zbog problema u suradnji između Strana na operativnoj razini. |
| očekuje se da prekid više od 50% od cijelog prometa prema i od druge Strane potraje dulje od 2 sata. | sporazumi o operacijama su nekoliko puta ignorirani unatoč konzultacijama. |

Kako
bi se riješila oba problema T-Mobile je uspostavio
proceduru eskalacije na tri razine:

•
razina eskalacije 0;

•
razina eskalacije I;

•
razina eskalacije II.

Razina
eskalacije 0 je uspostavljena kao sučelje između operativne razine i
eskalacijske razine I te ima sljedeće zadatke:

•
U kvarovima slučaja A: odlučiti da li incident zadovoljava eskalacijske
kriterije. U slučaju eskalacije obavijestiti sljedeću eskalacijsku razinu.

•
U kvarovima slučaja B: pokušati riješiti probleme u suradnji na radnoj razini.
Ako je potrebno, obavijestiti sljedeću eskalacijsku razinu.

Eskalacijska
procedura, načini eskalacije i točke kontakata u slučajevima eskalacije će biti
detaljno definirane i opisane u Ugovoru o međusobnom povezivanju.

***7.4. Obrazac prijave
tehničkog kvara***

![](dodatni/355749.gif)

8. ODGOVORNI
KOORDINATORI

Svaka
Strana će imenovati odgovorne koordinatore. Nakon imenovanja koordinatora
izmjene imenovanja koordinatora će biti moguće u svako vrijeme.

U
slučaju odstupanja od sporazuma, koordinatori moraju provjeriti marginalne
uvjete, metode mjerenja i ostale važne tehničke parametre. U slučaju potrebe,
osim tehničkog dijela koordinatori će također pregledati i poslovne procese te
u slučaju potrebe poduzeti druge mjere koje se koriste za otkrivanje i
pojašnjenje odstupanja.

Odgovorni
koordinatori će u pismenom obliku definirati rješavanje problema navedenih u
prethodnom paragrafu i to je obaveza za obje Strane. Pisani dokument sa
rješenjem problema će biti dostavljen u dvije kopije, jedna za svaku Stranu.

9. OBUSTAVA MEĐUSOBNOG
POVEZIVANJA

Bez
obzira na druge odredbe RIO-a, T-Mobile može bez
odgovornosti obustaviti u cijelosti ili djelomično međusobno povezivanje
omogućeno Operatoru za međusobno povezivanje, ako Operator za međusobno
povezivanje nije platio izdanu fakturu niti nakon proteka 30 dana od datuma
dospijeća ili ako, po zahtjevu T-Mobilea Operator za
međusobno povezivanje nije dao ili produžio garanciju plaćanja.

T-Mobile će dostaviti obavijest o prestanku pružanja svih ili
dijela funkcionalnosti međusobnog povezivanja Operatoru za međusobno
povezivanje i Nadležnom regulatornom tijelu 3 dana prije isteka dodatnog roka
od 30 dana za plaćanje fakture.

10. NAPLATA, OBRAČUN,
PLAĆANJE I OSTALE FINANCIJSKE OBVEZE VEZANE UZ PRUŽANJE MEĐUSOBNOG POVEZIVANJA

***10.1. Specifikacija
fakture***

Operator
za međusobno povezivanje bilježi svoj odlazni promet uključujući svaku
destinaciju i svaku izvršenu transakciju. Bilježenje količine prometa počinje
prvog dana u mjesecu u 00:00.

Osnova>Osnova
zajedničke k kalkulacije i same kalkulacije je kumulativno vrijeme
između vrijednosti »odgovor« i »prekid«. U slučaju izrazito niske ASR –
vrijednosti, dogovorit će se privremeno korištenju kumulativnog vremena između
vrijednosti »zauzeće« i »prekid«.

Promjene
tarifa stupaju na snagu u trenutku (sekundi) promjene. Obračunavaju se samo
ostvareni pozivi.

Naknade
za veze Operatora za međusobno povezivanje koje nisu uspješno naplaćene ne
utječu na obvezu plaćanja međusobnog povezivanja T-Mobileu.

Fakture
za naplatu međusobnog povezivanja i naplate dodatnih funkcionalnosti međusobnog
povezivanja u svakom slučaju moraju, osim općih uvjeta za ispravnost fakture za
avansno plaćanje poreza, sadržavati sljedeće podatke:

•
Datum fakture,

•
Šifru kupca koja je jedinstven obračunski broj i broj (žiro) računa.

Faktura
za naplatu međusobnog povezivanja mora sadržavati za obračunsko razdoblje:

•
Količinu prometa,

•
Ukupan broj ostvarenih veza,

•
Ukupan iznos za gore navedeno.

Faktura
za ostale naplate dodatnih funkcionalnosti međusobnog povezivanjaja
moraju također sadržavati sljedeće podatke:

•
Razdoblje uporabe funkcionalnosti međusobnog povezivanja,

•
Jedinične cijene i

•
Ukupan iznos.

Pravne
zatezne kamate su prikazane na odvojenoj fakturi koja mora sadržavati sljedeće
podatke:

•
Datum fakture,

•
Šifru kupca,

•
Broj računa,

•
Datum izdavanja neplaćene fakture na osnovi čega se izračunavaju kamate,

•
Neplaćen iznos,

•
Obračunate kamate i

•
Obračunate kamatne stope.

Tijekom
obračuna, trošak izmjene usmjeravanja mora biti specificiran detaljnim
dokazima.

Izdane
fakture stižu na naplatu unutar 30 dana od datuma fakture.

U
slučaju zakašnjelog plaćanja zaračunavaju se kamatne stope.

Ako
nesklad prelazi 3% mjesečne kvantitete, Operator za međusobno povezivanje će
pismeno obavijestiti T-Mobile o spornom dijelu dok će
nesporni dio fakture biti plaćen u roku.

Razlika
će biti definirana nakon dostavljanja podataka o spornom dijelu fakture T-Mobileu.

***10.2. Ekstrapolacija u
slučaju neutvrdivog iznosa***

U
svrhu utvrđivanja iznosa fakture za naplatu međusobnog povezivanja, iznos koji
se ne može približno utvrditi korištenjem dostupnih sredstava podrške
primijenit će se ekstrapolacija putem linearne regresije.

***10.3. Izdavanje fakture***

Fakture
se također odvojeno dostavljaju u elektroničkom obliku u najkraće moguće
vrijeme.

Fakture
za prethodni mjesec se izdaju najkasnije do 20. dana tekućeg mjeseca osim ako
je drugačije dogovoreno.

Fakture
za ostale troškove će biti izdane nakon izvršenja ako je to moguće: za trajne
troškove nakon isteka mjeseca, s jednokratnom taksom prilikom dostave.

***10.4. Obračunato vrijeme
i obračunsko razdoblje***

Vrijeme
koje se računa za svaki poziv je »trajanje poziva« sukladno ITU-T Preporuci
D.150/1.2.2 (verzija Mar del Plata, 1968, izmijenjeno
i nadopunjeno u Melbourneu 1988).

Ukupno
obračunato vrijeme po kalendarskom mjesecu se obračunava zbrajanjem ukupnog
broja sekundi i dijeljenjem sa 60 kako bi se dobile minute za sve pozive
tijekom odgovarajućeg razdoblja.

Fakturno razdoblje za naplatu međusobnog
povezivanja je kalendarski mjesec ako nije drugačije definirano u pojedinom slučaju
da je fakturno razdoblje važeće za sve troškove osim
za jednokratna plaćanja ostalih troškova.

11. POVJERLJIVOST I
POSLOVNA TAJNA

Strane
su obvezne poštivati povjerljivost informacija ili poslovne tajne te su obvezne
ne otkrivati ih bilo kojoj trećoj strani osim u slučajevima kada se takve
povjerljive informacije ili poslovne tajne otkrivaju financijskim institucijama
ili tijelima državne uprave sukladno hrvatskim zakonima ili ostalim važećim
propisima i kada je jedna Strana ovlaštena pisanim putem od druge Strane
otkriti povjerljivu informaciju ili poslovnu tajnu druge Strane, pod uvjetom da
Strana koja je nositelj takve povjerljive informacije ili poslovne tajne ne
odbije izdati odobrenje bez opravdanog razloga.

12. INTELEKTUALNO
VLASNIŠTVO

Ugovor
o međusobnom povezivanju, sklopljem temeljem ovog
RIO-a, ne utječe na pravno stanje zaštite industrijskog vlasništva i
intelektualnog vlasništva T-Mobilea i Operatora za
međusobno povezivanje (u daljnjem tekstu: Ugovorne strane), a koje će biti na
snazi u vrijeme potpisivanja ugovora.

Ugovorne
strane će, u skladu s propisima koji reguliraju izume i tehničke inovacije
zaposlenika, neograničeno koristiti izume zaposlenika Ugovornih strana i iste
odmah prijaviti radi zaštite prava, u onoj mjeri u kojoj se isti odnose na
predmet Ugovora i nastanu tijekom trajanja Ugovora.

Ako
zaposlenici obiju Ugovornih strana imaju udjela u izumima (zajednički izum),
tada obje Ugovorne strane imaju zajedničko pravo na izvedene izume, zajedno s
prijavljenim i dodijeljenim zaštitnim pravima na istima, a inače ta prava
pripadaju samo onoj Ugovornoj strani čiji je izumitelj zaposlenik (jedini
izumitelj).

Kod
zajedničkih izuma, svaka je Ugovorna strana dužna sudjelovati u prijavi izuma radi
zaštite prava, ili će ustupiti bez naknade drugoj Ugovornoj strani sva prava
koja iz navedenoga proizlaze.

13. IZMJENE RIO-a

T-Mobile je trajno u procesu prihvaćanja i ažuriranja svojih
telekomunikacijskih usluga i infrastrukture, koji se provodi sukladno
strategiji, odgovarajućim propisima i standardima i razvojem telekomunikacijske
tehnologije. Te izmjene mogu imati izravan utjecaj na Pristupne točke i
Međusobno povezivanje ponuđene od strane T-Mobile-a.

U
tom će slučaju T-Mobile, u onolikoj mjeri u kojoj
tehničke ili komercijalne izmjene imaju značaj utjecaj na međusobno
povezivanje, podnijeti potrebne izmjene u razumnom formatu što je brže moguće
te ne kasnije od 6 mjeseci prije planiranih izmjena, osim u slučajevima kada su
izmjene prouzročene nepredvidljivim faktorima, i kada T-Mobile
neće biti u mogućnosti poštivati gore navedene rokove.

U
slučaju da te izmjene imaju utjecaj na Operatora za međusobno povezivanje ili
na ponuđenu međusobno povezivanje i dovode do dodatnih troškova za Operatora za
međusobno povezivanje, te troškove će pokriti Operator za međusobno
povezivanje.

Odluka, NN 53/2005-1014